
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _Φύλλου 192 

24 Φεβρουάριου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάοεως 4,6 στρεμμάτων 
στη θέση Ψαρά περιφέρειας κοινότητας Καραβόμυ- 
λου, Νομού Κεφαλληνίας . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και 
κατηγοριοποίησης του οικισμού Σκάλας ν. Πάτμου 
Ν. Δωδ/νήσου . 

Καθορισμός ορίων, όρων και περιορισμών δόμησης και 
κατηγοριοποίηση του οικισμού Γροΐκος νήσου Πά¬ 
τμου Ν. Δωδ/σου . 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 478 0) 

Κήρυξη ως αναδασωτέας εκτάσεως 4,6 στρεμμάτων στη 
θέση Ψαρά περιφέρειας κοινότητας Καραβόμυλου, 
Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παραγ. 3 του Συντάγ¬ 
ματος. 


3. Τις διατάξεις του Ν. 998/1979 «περί Προστασίας των 
δασών και των δασικών εν γένει εκτάσεων της χώρας και 
συγκεκριμένα: 

α) Του άρθρου 41 παραγρ. 1 

β) Του άρθρου 38 παραγρ. 1 

4. Τις διαταγές του Υπουργείου Γεωργίας αριθ. α) 
160417/1180/8.7.1980 και β) 182447/3049/ 
24.9.1980. 

5. Την αναφορά της Δ/νσης Δασών Κεφαλληνίας αρ. 
462/8.2.1994 με την οποία προτείνεται η κήρυξη ως ανα¬ 
δασωτέας, της αναφερομένης στο θέμα εκτάσεως, απο¬ 
φασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση το Πανό¬ 
ραμα αποψιλομένο Δάσος εμβαδού 4600 (τεσσάρων χι¬ 
λιάδων εξακοσίων) τ.μ. που βρίσκεται στη θέση Ψαρά πε¬ 
ριφέρειας κοινότητος Καραβόμυλου Κεφαλληνίας και 
προσδιορίζεται από τα στοιχεία ΑΒΓ ΔΕΖΗΘΙΚΛΜΝ- 
Ο Α όπως φαίνονται στο συνημμένο τοπογραφικό διά¬ 
γραμμα κλιμ. 1.1000 το οποίο αποτελεί αναπόσπαστο μέ¬ 
ρος της αποφάσεως αυτής και ορίζεται ως εξής: 

Ανατολικά: Με δημόσιο δάσος 

Δυτικά: Με δημόσιο δάσος 

Βόρεια: Με αγροτική έκταση 

Νότια: Με δημόσιο δάσος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 8 Φεβρουάριου 1994 
Ο Νομάρχης 
Ν. ΠΑΠΑΔΙΟΝΥΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΧΟΠ/ΕΠΑ 9 (2) 

Καθορισμός ορίων, όρων και περιορισμών δόμησης και 

κατηγοριοποίησης του οικισμού Σκάλας ν. Πάτμου Ν. 

Δωδ/νήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «τρόπος καθορισμού ορίων οικισμών της Χώρας, 
κατηγορίες αυτών και καθορισμός όρων και περιορισμών 
δόμησης». 

2. Τις προτάσεις των μελετητών στους οποίους ανατέ¬ 
θηκε σχετική μελέτη στα πλαίσια του προγράμματος των 
ανοικτών πόλεων που αφορούν στον προσδιορισμό των 
ορίων του υπόψη οικισμού. 

3 . Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Τα δελτία αρχιτεκτονικής αναγνώρισης που συμπλη¬ 
ρώθηκαν από τους μελετητες σύμφωνα με τις σχετ. προ¬ 
διαγραφές ΥΧΟΠ. 

5. Τις υπ’ αρ. 65/86, Δ9/89, 52/90 Αποφάσεις του Δη¬ 
μοτικού Συμβουλίου Πάτμου. 

6. Την υπ’ αρ. 2/9/3.7.92 και 3/1/17.11.92 γνωμοδό¬ 
τηση ΣΧΟΠ ν. Δωδ/νήσου, αποφασίζουμε: 

1. Καθορίζουμε τα όρια του οικισμού Σκάλα ν. Πάτμου 
όπως αυτά φαίνονται στο συνοδευτικό της παρούσας το- 
πογραφικό διάγραμμα κλ. 1:5000 που αποτελούν αναπό¬ 
σπαστο μέρος της Απόφασης αυτής. 

2. Καθορίζουμε τους ακόλουθους γενικούς και ειδικούς 
όρους δόμησης: 

Γενικοί όροι δόμησης. 

α. Τμήμα Α. 

- Αρτιότητα 500 μ 2 

- Συντελεστής δόμησης 0,2 

- Μεγ. επιτρ. δόμησης 100 μ 2 

- Μεγ. ύψος 4.00 μ + 1.50 σε περίπτωση κεκλιμένης 
στέγης. 

- Μεγ, κάλυψη 30%. 

- Μεγ. αριθ. ορόφων 1 (ισόγειο + υπόγειο) 

- Χρήση μόνον κατοικία 

- Η οικοδομή τοποθετείται τουλάχιστον 2.50 μ. από τα 
όρια του οικοπέδου. 

β. Τμήμα Β. 

- Αρτιότητα 500 μ 2 

- Συντελ. δόμησης 0.2 

- μέγιστη κάλυψη 30% 

- μεγ. ύψος κ.00 φ +1.50 σε περίπτωση κεκλ. στέγης 

- Αρ. ορόφων 1 

- Χρήση μόνο κατοικία 

γ. Συνεκτικό τμήμα 

- Αρτιότητα 500 μ 2 

δ. Υπόλοιπο διάσπαρτο τμήμα 

- Αρτιότητα 1000 μ 2 

Κατά παρέκκλιση εντός των ορίων του οικισμού θεω¬ 
ρούνται άρτια τα γήπεδα με όποιο εμβαδόν είχαν την 
3.5.85 ημέρα δημοσίευσης του από 24.4.85 Π. Δ/τος. 

Στα τμήματα των δρόμων (ΑΒΓ) και (ΔΕ) ορίζεται οικο¬ 
δομική γραμμή σε απόσταση 2.50 μ. εκατέρωθεν του ρεί¬ 
θρου του δρόμου. 


Εντός των ορίων του οικισμού και όπου δεν ορίζεται δια¬ 
φορετικά, ισχύει το από 24.4.85 Π. Δ/γμα όπως μεταγενέ¬ 
στερα τροποποιήθηκε. 

ΕΙΔΙΚΟΙ ΟΡΟΙ ΔΟΜΗΣΗΣ 

α. Οι εξωτερικοί τοίχοι των κτιρίων κατασκευάζονται 
από οποιοδήποτε υλικό επιχρισμένο εξωτερικά με σοβά ή 
λίθινοι ασβεστωμένοι ή ανεπίχριστοι χωρίς τονισμένους 
αρμούς ή κατά τα παραδοσιακά πρότυπα. 

Απαγορεύονται οποιουδήποτε είδους επενδύσεις των 
εξωτερικών όψεων του κτιρίου. 

β. Τα κτίρια καλύπτονται με επίπεδο δώμα με συμπαγές 
στηθαίο. 

Επιτρέπεται η κάλυψη επί μέρους κτιριακού όγκου - 
πτέρυγας του κτιρίου με κεραμοσκεπή, δίριχτη ή τετράρι- 
χτη μεγ. επιτρεπομένης κλίσης 30%, μετά από έγκριση 
ΕΠΑΕ, απαγορευομένης οποιοσδήποτε προεξοχής του 
φέροντος οργανισμού της πλην αυτής των κεραμιδιών και 
απαγορεύονται τα ανοίγματα επ’ αυτής. 

Μεγ. ύψος στηθαίου 70 εκατ. 

γ. Απαγορεύεται η δημιουργία τόξων, αψίδων, βολτών 
διακοσμητικών εκτός του σώματος του κτιρίου και στις πε¬ 
ριφράξεις των γηπέδων. Τοξωτές κατασκευές επιτρέπο¬ 
νται μόνον κατά τα παραδοσιακά πρότυπα σε επαφή με 
τον όγκο του κτιρίου για την δημιουργία στοών, καμαρικών 
στήριξης, βεραντών ή την σύνδεση κτιριακών όγκων με 
ελάχ. πάχος 40 εκ. 

δ. Τα ανοίγματα των κτιρίων πρέπει να είναι περιορισμέ¬ 
νων διαστάσεων. 

Τα κουφώματα πρέπει να είναι ξύλινα. 

Επιτρέπεται η τοποθέτηση σιδηρών κιγκλιδωμάτων 
ασφαλείας απλής μορφής σε παράθυρα και πόρτες κατά 
τα παραδοσιακά πρότυπα. 

ε. Επιτρέπεται η κατασκευή ανοικτών εξωστών, συνολι¬ 
κού μήκους όχι μεγαλύτερου του 1/3 του μήκους της 
όψης του κτιρίου. Οι ανοικτοί εξώστες σε πρόβολο πρέπει 
να απέχουν τουλάχιστον 1.00 μ. από τα άκρα των όψεων. 

Απαγορεύονται οι γωνιακοί ανοικτοί εξώστες. 

Απαγορεύοντο οι σκεπαστοί εξώστες. 

Επιτρέπεται η κατασκευή ανοικής βεράντας επί βάλτου 
ή καμαρικού. 

ζ. Απαγορεύονται τα προστεγάσματα μόνιμα ή κινητά. 
Επιτρέπεται η δημιουργία ξύλινων σκιάδων ή σιδηρών 
απλής διατομής (πέργκολας) με επικάλυψη από καλάμι σε 
επαφή με το κτίριο ή εκτός του σώματος αυτού μετά από 
έγκριση ΕΠΑΕ. 

Οι κατασκευές αυτές πρέπει να είναι οριζόντιες. 

η. Απαγορεύεται η χρήση πλαστικού, ετερνίτη ή παρεμ¬ 
φερούς υλικού σε οποιαδήποτε κατασκευή στο κτίριο. 

θ. Τα στηθαία στις σκάλες και στα μπαλκόνια πρέπει να 
είναι συμπαγή. Επιτρέπεται η κατασκευή κτιστού διάτρη¬ 
του στηθαίου σύμφωνα με τα παραδοσιακά πρότυπα μετά 
από έγκριση ΕΠΑΕ. 

Η. Οι περιφράξεις των γηπέδων κατασκευάζονται από 
λιθοδομή ανεπίχριστη χωρίς τονισμένους αρμούς με μεγ. 
ύψος 2.80 μ. 

Οι περιφράξεις αυτές μπορούν να κατασκευασθούν και 
από άλλο υλικό επιχρισμένο με σοβά. Εάν η κλίση του γη¬ 
πέδου που περιφράσσεται δεν ξεπερνά το 7% οι αυλό¬ 
πορτες κατασκευάζονται από ξύλο ή σιδερένιες απλής κα¬ 
τασκευής. 

3. Κατηγοριοποίηση του οικισμού. 

Κατατάσσουμε τον οικισμό Σκάλα νήσου Πάτμου στην 

κατηγορία Παραλιακός ή Τουριστικός, αξιόλογος, δυνα¬ 
μικός, συνεκτικός, μεγάλος. 

4. Πριν από οποιαδήποτε κατάτμηση οικοπέδου εντός 
των ορίων του οικισμού θα πρέπει να θεωρείται το σχετικό 
τοπογραψικό διάγραμμα από το ΤΠ ΚΠΕ ν. Δωδ/σου, ώστε 
να εξασφαλίζεται η συνέχεια των υπαρχόντων κοινοχρή¬ 
στων χώρων και η δημιουργία νέων σύμφωνα με τα οριζό¬ 
μενα στις διατάξεις της παρ. 1 του άρθ. 6 του από 24.4.85 
Π. Δ/τος. Να εξασφαλίζεται οπωσδήποτε η συνέχεια των 
υφισταμένων ή εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 


24.4.85 (ΦΕΚ 181 Δ) όπως τροποποιήθηκε με το Π. Δ/ 
γμα 25.4.85 (ΦΕΚ 293 Δ’). 

5. Σύμφωνα με το αρθ. 27 του Ν. 2081 /92 από τις δια¬ 
τάξεις της Αποφάσεως αυτής, δεν προκαλείται δαπάνη 
εις βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 8 Φεβρουάριου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

Αριθ. ΧΟΠ/ΕΠΑ 10 (3) 

Καθορισμός ορίων, όρων και περιορισμών δόμησης και 
κατηγοριοποίηση του οικισμού Γροικος νήσου Πάτμου 
Ν. Δωδ/σου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «τρόπος καθορισμού ορίων οικισμών της Χώρας, 
κατηγορίες αυτών και καθορισμός όρων και περιορισμών 
δόμησης». 

2. Τις προτάσεις των μελετών στους οποίους ανατέ¬ 
θηκε σχετική μελέτη στα πλαίσια του προγράμματος των 
ανοικτών πόλεων που αφορούν στον προσδιορισμό των 
ορίων του υπόψη οικισμού. 

3. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Τα δελτία αρχιτεκτονικής αναγνώρισης που συμπλη¬ 
ρώθηκαν από τους μελετητές σύμφωνα με τις σχετικές 
προδιαγραφές. 

5. Τις υπ’ αρ. 65/86, 49/89, 52/90 αποφάσεις του δη- 
μοτ. Συμβουλίου Πάτμου. 

6. Την υπ’ αρ. 2/9/3.7.92 και 3/1/17.11.92 (συνέχεια) 
γνωμοδότηση ΣΧΟΠ Ν. Δωδ/νήσου, αποφασίζουμε: 

1. Καθορίζουμε τα όρια του οικισμού Γ ροικος ν. Πάτμου 
όπως αυτά φαίνονται στο συνοδευτικό της παρούσας το- 
πογραφικό διάγραμμα κλ. 1:5000 που αποτελούν αναπό¬ 
σπαστο μέρος της απόφασης αυτής. 

2. Καθορίζουμε τους ακόλουθους γενικούς και ειδικούς 
όρους δόμησης. 

Γ ενικοί όροι δόμησης 
α. Συνεκτικό τμήμα: 

Ορίζεται αρτιότητα 500 μ 2 
β. Τμήμα Α 

Ορίζεται αρτιότητα 1000 μ 2 
γ. Τμήμα Β 

Ορίζεται αρτιότητα 2000 μ 2 

Κατά παρέκκλιση εντός των ορίων του οικισμού θεω¬ 
ρούνται άρτια τα γήπεδα με όποιο εμβαδόν είχαν την 

3.5.85 ημέρα δημοσίευσης του από 24.4.85 Π. Δ/τος. 

δ. Στο τμήμα του δρόμου 4Β, ορίζεται οικοδομική 
γραμμή σε απόσταση 6.00 μ. από το ρείθρο του δρόμου. 

Στο τμήμα του δρόμου ΓΔ ορίζεται οικοδομική γραμμή 
σε απόσταση 4.00 μ. από το ρείθρο του δρόμου. 

Εντός των ορίων του οικισμού και όπου δεν ορίζεται δια¬ 
φορετικά, ισχύουν οι διατάξεις του από 24.4.85 Π. Δ/τος 
(ΦΕΚ 181 Δ) όπως μεταγενέστερα τροποποιήθηκε. 
Ειδικοί όροι δόμησης 

α. Οι εξωτερικοί τοίχοι των κτιρίων κατασκευάζονται 
από οποιοδήποτε υλικό επιχρισμένο εξωτερικά με σοβά ή 
λίθινοι ασβεστωμένοι ή ανεπίχριστοι χωρίς τονισμένους 
αρμούς ή κατά τα παραδοσιακά πρότυπα. 

Απαγορεύονται οποιουδήποτε είδους επενδύσεις των 
εξωτερικών όψεων του κτιρίου. 

β. Τα κτίρια καλύπτονται με επίπεδο δώμα με συμπαγές 
στηθαίο. 


Επιτρέπεται η καλύτερη επιμέρους κτιριακού όγκου - 
πτέρυγας του κτιρίου με κεραμοσκεπή, δίριχτη ή τετραρι- 
χτη μεγ. επιτρ. κλίσης 30% μετά από έγκριση ΕΠΑΕ απα- 
γορευομένης οποιοσδήποτε προεξοχής του φέροντος ορ¬ 
γανισμού της πλην αυτής των κεραμιδιών και απαγορεύο¬ 
νται τα ανοίγματα επ’ αυτής. 

Μεγ. υφιστ. στηθαίου 70 εκατ. 

γ. Τα ανοίγματα των κτιρίων πρέπει να είναι περιορισμέ¬ 
νων διαστάσεων. 

δ. Επιτρέπεται η κατασκευή ανοικτών εξωστών συνολι¬ 
κού μήκους όχι μεγαλύτερου του 1/3 της αντίστοιχης 
όψης του κτιρίου. Οι ανοικτοί εξώστες σε πρόβολο πρέπει 
να απέχουν τουλάχιστον 1.00 μ. από τα άκρα των όψεων. 

Απαγορεύονται οι γωνιακοί ανοικτοί εξώστες. Επιτρέ¬ 
πεται η κατασκευή ανοικτής βεράντας επί βολτου ή καμα- 
ρικου. 

ε. Απαγορεύεται η χρήση πλαστικού ή ετερνιτη ή πα¬ 
ρεμφερούς υλικού σε οποιαδήποτε κατασκευή στο κτίριο. 

ζ. Τα στηθαία στις σκάλες και στα μπαλκόνια πρέπει να 
είναι συμπαγή. Επιτρέπεται η κατασκευή κτιστού διάτρη¬ 
του στηθαίου σύμφωνα με τα παραδοσιακά πρότυπα μετά 
από έγκριση ΕΠΑΕ. 

η. Οι περιφράξεις των γηπέδων κατασκευάζονται από 
λιθοδομή ανεπίχριστη χωρίς τονισμένους αρμούς και 
έχουν μεγ. ύψος 2.80 μ. 

Οι περιφράξεις αυτές μπορούν να κατασκευασθούν και 
από άλλο υλικό επιχρισμένο με σοβά εάν η κλίση του γηπέ¬ 
δου που περιφράσεται δεν ξεπερνά το 7%. 

Οι αυλόπορτες κατασκευάζονται από ξύλο ή σιδερένιες 
απλής κατασκευής. 

3. Κατηγοριοποίηση του οικισμού. 

Κατατάσσουμε τον οικισμό Γ ροικος ν. Πάτμου στην κα¬ 
τηγορία Παραλιακός ή τουριστικός, αδιάφορος, στάσιμος, 
διάσπαρτος, μικρός. 

4. Πριν από οποιαδήποτε κατάτμηση οικοπέδων εντός 
των ορίων του οικισμού, θα πρέπει να θεωρείται το σχετ. 
τοπογραφικο διάγραμμα από το ΤΠ&ΠΕ Δωδ/σου, ώστε 
να εξασφαλίζεται η συνέχεια των υπαρχόντων κοινοχρή¬ 
στων χώρων και η δημιουργία νέων σύμφωνα με τα οριζό¬ 
μενα στις διατάξεις της παρ. 1 του άρθρ. 6 του από 

24.4.85 Π. Δ/τος. Να εξασφαλίζεται οπωσδήποτε η συνέ¬ 
χεια των υφισταμένων ή εγκεκριμένων δρόμων του οικι¬ 
σμού. 

Κατά τα λοιπά ισχύουν τα οριζόμενα στο Π. Δ/γμα της 

24.4.85 (ΦΕΚ 181 Δ) όπως μεταγενέστερα τροποποιή¬ 
θηκε με το Π. Δ/γμα 25.4.89 (ΦΕΚ 293 Δ). 

5. Σύμφωνα με το άρθρ. 27 του Ν. 2081/92, από τις δια¬ 
τάξεις της αποφάσεως αυτής, δεν προκαλείται δαπάνη εις 
βάρος του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 8 Φεβρουάριου 1994 

Ο Νομάρχης 
ΓΙΑΝΝΗΣ ΠΑΡΑΣΚΕΥΑΣ 

